**Десет правила за сигурност и безопасност в Интернет**

**Правило 1**
Не давай паролата си на никого, дори и на човек, който се представя за модератор!
Никой администратор на сайт не би поискал паролата ти.
Не давай лична информация като име, адрес, домашен телефон, училището, в което учиш, месторабота или служебен телефон на родителите си, без тяхно разрешение.

**Правило 2**
Не приемай среща с някой, с когото си се запознал в Интернет, без съгласието на твоите родители.
Ако те одобрят срещата, нека тя да е на публично място и по възможност да е в присъствие на твои близки или приятели.

**Правило 3**
Не изпращай свои снимки или снимки на твоите близки, без преди това да си обсъдил решението си със своите родители.
Не публикувай лични снимки във Фейсбук или ако публикуваш снимки ограничи достъпа до тях.

**Правило 4**
Не отговаряй на съобщения, които са обидни, заплашителни, неприлични или те карат да се чувстваш неудобно.
Информирай родителите си за такива съобщения.

**Правило 5**
Не отговаряй на писма в електронната ти поща, получени от непознат подател.
Писмата могат да съдържат вирус или друга програма, която да увреди твоя компютър.

**Правило 6**
Консултирай се с родителите си преди да свалиш или инсталираш нова програма на компютъра си.
Както и не прави нищо, което може да увреди компютъра ти или чрез дадено действие от твоя страна да се разкрият данни за теб и семейството ти.

**Правило 7**
Нещата, които правиш в Интернет, не трябва да вредят на други хора или да противоречат на законите.
Не обиждай и не наранявай никого.
Не забравяй, че зад компютрите стоят реални хора.

**Правило 8**
Внимавай, когато разговаряш в чат.
Помни, че хората онлайн често се представят за такива, каквито не са.

**Правило 9**
Споделяй с родителите си за начините, чрез които се забавляваш и научаваш нови неща от Интернет.
Споделяй с родителите си с кого и за какво си говориш в Интернет.

**Правило 10**
Ако се случи така, че да попаднеш на информация или други неща в Мрежата, които не ти харесват или те плашат по някакъв начин можеш да подадеш сигнал в:
-Българска линия за онлайн безопасност - 124 123, скайп: blobbg, имейл: helpline@online.bg
-Национална телефонна линия - 080 019 100, 116 111 /за деца/
-Държавна агенция за закрила на детето - 02/933 90 50
-Национален център за безопасен интернет - <http://www.safenet.bg/>